Paavo Lonkila

Paavo Lonkila (alk. Lång,  11. tammikuuta 1923 Kiuruvesi – 22. syyskuuta 2017 Kiuruvesi) oli suomalainen maastohiihtäjä ja olympiavoittaja. 

Lonkila, joka 157-senttisenä on Suomen maastohiihtohistorian lyhyin olympiamitalimies, saavutti Oslon talviolympialaisissa 1952 ensin 18 kilometrillä pronssia ja sitten 4×10 kilometrin viestin toisen osuuden hiihtäjänä kultaa. Rumfordin MM-kisoissa 1950 Lonkila sai viestissä hopeaa ja sijoittui 18 kilometrillä viidenneksi. Uran arvokkaimpia saavutuksia on myös Holmenkollenin kisojen 18 kilometrin voitto vuonna 1951.

Lonkila edusti Kiuruveden Jännettä. Suomen mestaruutta hän ei voittanut kertaakaan.

Ammatiltaan Lonkila oli maanviljelijä. Hän sai opetusministeriön Pro Urheilu -tunnustuspalkinnon vuonna 2001. 

Jatkosodassa Lonkila oli kaukopartiomiehenä 14. divisioonan kaukopartiossa Rukajärven suunnalla.


Saavutuksia 
 Olympiakultaa Oslossa 1952 4 × 10 kilometrin viestissä
 Olympiapronssia Oslossa 1952 18 kilometrillä
 MM-hopeaa Lake Placidissa 1950 4 × 10 kilometrin viestissä
 MM-kisoissa viides Lake Placidissa 1950 18 kilometrillä
 Holmenkollenin kisojen voitto 18 kilometrillä 1951
 SM-hopeaa 18 kilometrillä 1949–50
 SM-pronssia 18 kilometrillä 1952 ja 1955

Lähteet

Viitteet

Aiheesta muualla 
 Paavo Lonkila, a famous Kiuruvesi sportsman (mm. arkistokuvia Lonkilasta).

Suomalaiset maastohiihtäjät
Suomalaiset olympiavoittajat
Kaukopartiomiehet
Vuonna 1923 syntyneet
Vuonna 2017 kuolleet